 НАРОДНО ЧИТАЛИЩЕ „ ПРОБУДА 1907”с. БИКОВО

ДОКЛАД ЗА ТВОРЧЕСКА И АДМИНИСТРАТИВНА ДЕЙНОСТ НА НЧ”ПРОБУДА 1907” С. БИКОВО, ОБЩ. СЛИВЕН ЗА 2020г.

УВАЖАЕМИ ЧЛЕНОВЕ,

 Изминалата 2020г., бе една от най-трудните за Изпълнителните органи и секретаря на читалището през последните близо 15 години, както финансово така и организационно.

 С Решение № 159 от 23.04.2020г. Общински съвет- Сливен е приел доклад за изпълнението на програмата за развитие на читалищата от община Сливен за 2019 година. На стр. 1 от приложения към решението доклад е посочено, че „*Комисията по разпределение на държавната и общинска комисия за 2020г. реши* ***да преустанови превеждането на субсидията по сметката на читалището*** *до прекратяване на съдебните дела и изясняване на правното функциониране на читалището.“*

 До настоящия момент не ни е връчено нито цитираното решение, нито съобщение за изготвянето му, нито протокол от проведеното събрание. Нещо повече- не ни е представяна заповед на кмета за назначаване на комисия за разпределението на средствата, предвидени за читалищна дейност по държавния и общински бюджет. Не са ни били представени одобрени вътрешни правила за работата на тази комисия относно организацията и методиката за прилагане на критериите за разпределение на субсидията за народните читалища на територията на общината.

Невъзможно е да се определи срокът на „спиране“ изплащането на субсидията. Изразът „*до прекратяване на съдебните дела и изясняване на правното функциониране на читалището“* е неясен и по тълкувателен път не може да се установи каква е волята на Комисията- да определи срок или условие. Инициирането на съдебни дела зависи от волята на трети лица и НЧ „Пробуда 1907“ с. Биково няма как *„да ги прекрати“* по своя воля, за да получи полагащата му се по закон държавна субсидия, за да обезпечи финансово дейността си. Словосъчетанието *„изясняване на правното функциониране на читалището“* е безсмислено. Предвид неясното и неточно определяне на условията за възобновяване изплащането на полагащата се държавна субсидия, се налага извода, че се касае за прекратяване на държавното субсидиране за неопределен период от време, а такова правомощие Комисията няма.

От месец март по банковата сметка на читалището не е превеждана субсидия за 2020 г. въпреки, че направихме искане в този смисъл с молба входирана в Община Сливен на 22.04.2020г. и оспорихме Решението на Комисията за разпределение на средствата, предвидени за читалищна дейност по държавния и общински бюджет. На 09.06.2020г. подадохме Жалба до г-н Стефан Радев – Кмет на Община Сливен и изпратихме копия до г-н Боил Банов – Министър на културата и г-н Чавдар Божурски – Областен управител на Област Сливен.

 Почти месец по-късно ни бе изпратено Решение № РД- 15- 1997 от 02.07.2020г. на Кмета на Община Сливен, с което се оставя без разлеждане жалбата ни срещу решението на Комисията за разпределението на средствата предвидени за читалищна дейност по държавния и общински бюджет за 2020г. *„за преустановяване превеждането на субсидията по сметката на НЧ „Пробуда 1907“, с. Биково*.

 В мотивите на приложеното решение Кметът на Община Сливен е счел, че решението на Комисията не е индивидуален административен акт и не подлежи на обжалване по реда за оспорване на индивидуални административни актове. В противоречие с този правен извод е указано, че читалището може да оспори пред съд първоначалния административен акт.

 На 08.07.2020г. изпратихме Сигнал до агенцията за държавна финансова инспекция, допълнение към сигнала на 15.07.2020г. и копия до министъра на финансите. На 31.07.2020г. получих отговор от АДФИ – Министерство на финансите, който зачитам:

До ден днешен не сме получили никакъв отговор за възложената финансова инспекция в община Сливен. Изпратихме и сигнал до омбудсмана на РБългария и различни отдели на Министерството на културата. Все още чакаме отговори и развитие по тях.

НЧ „Пробуда 1907“ с. Биково ползва държавни средства прозрачно и само за целта, за която са отпуснати. Ежегодно се изготвят и представят в Община Сливен доклади, в едно с отчети за приходите и разходите, и за изразходваните от бюджета средства. Държавната субсидия е разходвана само и единствено за ФРЗ, осигуровки, месечни преводи и такси в банката и за консумирана ел. енергия. Всички допълнителни разходи заплащаме от собствените приходи на читалището. Средства от субсидията не са използвани за заплащане на адвокатски възнаграждения. Предвид разнородния характер и сложността на делата за организирането на защита ни е била необходима висококвалифицирана помощ от специалисти, а цените на адвокатските услуги не могат да бъдат по- ниски от посоченото в Наредба № 1 от 9 юли 2004 г. за минималните размери на адвокатските възнаграждения.

Годишната държавна субсидия е насочена към осигуряване, поддържане и развитие на условия за дейността в народните читалища, така че те да могат да отговорят на потребностите на гражданите в сферата на културата, образованието и социалните дейности. С бездействието на Община Сливен да превежда държавната субсидия по банковата ни сметка, читалището е поставено в невъзможност да заплаща трудовото възнаграждение на единствения ни служител, консумирана ел. енергия, такса служебен телефон, банково обслужване на сметката, както и да заплащаме на Националната агенция по приходите дължимите осигурителни вноски и данъци. Като задължения на читалището се начисляват лихви за невнесени данъци и осигуровки.

Последствията от спирането на субсидията са огромни. Читалището е възпрепятствано да осъществява делегираните от държавата културно-просветни задачи, а никога досега не сме преустановявали културно- масовата си дейност. Читалището всяка година е изпълнявало културния си календар, видно от редовно представяните отчети и доклади. Самодейният състав достойно се представя на местни, регионални и национални събори, на които има спечелени много медали и други награди. Изявите са подпомагани с лични финансови средства и дарения. Читалището винаги е работило неуморно да поддържа културния живот в селото и да разнообразява сивото ежедневие на хората.

Библиотечното и информационно обслужване за 2020г. е следното:

 - библиотечен фонд към 31.12.2020г. - 6175

 - набавени библиотечни материали за 2020г. - 0

 - брой читателски посещения за 2020г. - 640

 а/за дома - 51

 б/в читалня - 589

- брой регистрирани читатели за 2020г. - 17

Любителско художествено творчество:

 През 2020г. НЧ”Пробуда 1907” с. Биково, бе готово да продължи да развива своята дейност и да полага усилие за постигане целите според възможностите си, както финансови така и организационни. Културно масовата дейност и любителското художествено творчество е постоянно. Имаме постоянно действащи два състава към читалището. Фолклорна певческа група за автентичен фолклор „Боалийки” и самодеен фолклорен състав „Тракиец” за пресъздаване на обичаи/обреди/. Самодейците активно вземат участие във всички културно масови мероприятия подпомагани от самите тях в селото ни. Но за жалост поради епидемиологичната обстановка в страната и наложените ограничения със заповеди на министъра на здравеопазването, РЗИ и др. културно масовата и библиотечна дейност бяха преустановявани периодично.

 През 2020г. бяха организирани и проведени следните изяви и чествания:

 - на „Бабин ден“ с обред;

 - на „Трифон Зарезан“ с обред;

 - 1-ви март – връзване на мартеници и честване на денят на самодейците с тържество;

 - 3-ти март – полагане на венци и цветя пред паметниците с кратка програма;

 - 8-ми март – с тържество и кулинарен конкурс.

 Проведохме едно редовно общо събрание и едно извънредно за които претърпяхме множество проверки от прокуратурата чрез икономическа полиция. Проверките все още продължават а някои от тях и задълбочават. Чрез искова молба от прокуратурата предстои дело за оспорване на законосъобразността на проведеното извънредно отчетно-изборно събрание на 23.10.2020г.. В съда ще ни представлява и защитава адв. Мария Божкова.

 На 12.01.2021г. ни беше изпратено съобщение в едно с Решение №36 от 07.01.2021г. от Комисията за защита от дискриминация. На 01.10.2018г. срещу читалището бе образувано производство по преписка №580 по жалба подадена от Михаил Михалев, Лилия Михалева, Ваня Русева, Панайот Русев и Митьо Стоянов с оплаквания за дискриминация по признак „лично положение” и „тормоз” във връзка с подадени молби за членство през 2015г. и 2016г. Решението гласи следното: КЗД Установява, че НЧ”Пробуда 1907” с. Биково, общ. Сливен, представлявано от председателя Стоянка Иванова Михова, не е извършило нарушение на Закона за защита от дискриминация въз основа на признака „лично положение” и не е осъществило „тормоз” спрямо жалбоподателите въз основа на признака „лично положение”.

 Не на последно място искаме да ви запознаем и с нужните ремонтни дейности на и по читалищната сграда.

1. Покривът е в окаяно състояние, нужните средства за неговия ремонт са огромни и без чужда помощ, няма как да бъде осъществен. Макар и да успяхме преди години да убедим отдел култура и други комисии към Община Сливен за цялостен ремонт на покрива на Читалището, няма развитие на това решение от Общината, за което сме много разочаровани. Въпрос на време и атмосферни условия е пропадането на покривната конструкция от северната страна на сградата. Когато вали дъжд по стълбището се стича вода, която едва успяваме да събираме и отстраняваме;
2. Кърпене на таван, саниране, измазване, подмяна на дограмата в две помещения и два коридора на втория етаж, и стълбището водещо до тях. През покрива и липсващия таван на едно от тези помещения протече вода в една от стаите на първия етаж и мазилката от тавана се рони. Течове има и на други места в сградата на читалището;
3. Ремонт и подмяна на голяма част от ел. инсталацията;
4. Укрепване и ремонт на стълбището и площадката при централния вход на читалището.

 До 2016г. ежегодно отделяхме от собствените приходи на читалището за частични ремонти, почистване и поддържане на сградата. Вече близо пет години това е неосъществимо поради факта, че средствата отиват принудително за правна защита, такси и запори.

 Уважаеми членове,

 Мога само да ви обещая, че ще продължаваме да защитаваме доброто име на нашето читалище, да работим и да търсим решение как да осъществим нужните ремонтни дейности*.* Искам да благодаря от мое и от ваше име на Мария Михайлова секретар на читалището, че макар и да не е получавала заплата близо година, предостави заем с който се покриват текущите разходи като/ток, телефон, пощенски разходи, канцеларски материали, захранване на банковата сметка и др/.

 Написала доклада Стоянка Иванова Михова –

 Председател на НЧ”Пробуда 1907” с. Биково

05.02.2021г.

 НАРОДНО ЧИТАЛИЩЕ „ ПРОБУДА 1907” с. БИКОВО

***Доклад на Проверителната комисия за финансовото състояние на НЧ”Пробуда 1907” с. Биково общ. Сливен,***

 ***за периода от 01.01.2020г. – 31.12.2020 г.***

 *На 03.02.2021 г. комисия във състав Димитър Иванов Иванов, Радка Тонева Недялкова и Дина Тонева Атанасова, извърши проверка на касата при НЧ”Пробуда 1907” с. Биково със секретар Мария Росенова Михайлова, и констатира следното:*

 *Секретарката предостави на комисията касовата книга, документите за приходи и разходи, фактури, ордери за изплатени средства за различни случаи , изплатени суми за извършени услуги и др.*

 *Комисията след като прегледа основно всички разходни и приходни документи, наличност в Банка ДСК-ЕАД Сливен, налични пари за периода от 01.01.2020г. до 31.12.2020г. субсидия, рента от земята на читалището, членски внос и др. установи и прие следното:*

|  |  |
| --- | --- |
| 1.Приход |  |
| - Преведената субсидия от 01.01.2020 г.- 31.12.2020г.  |  1 844.00 |
| - Собствени приходи / рента земя / |  2 623.00 |
| * членски внос
 | 208.00 |
| * предоставен заем от Мария Михайлова
 | 165.00 |
| * от ИА ГИТ – инспекция по труда от дело
 | 200.00 |
| * други
 |  4.00 |
| - Наличност 2019г. |  610.86  |
| - Лихва 2020г. | 0.00 |
| **Общо приход за 2020г.** | **5 654.86** |

|  |
| --- |
| 2.Разходи |
| вид | сума |
| - Заплати / начислени от 01.01.2020 г. – 31.12.2020 г.  | 3 094.64 |
| - Осигуровки върху заплатите  | 615.78 |
| - Ел. енергия  | 270.76 |
| - Материали, текущи разходи, такси за съд, членски внос към Съюза на Народните Читалища, културно масова дейност и други текущи разходи |  354.15 |
| - Телефон  | 141.76 |
| - Командировки – изразходени единствено за пътни  | 55.20 |
| - Месечни преводи и такси /корпоративен данък/  | 264.00 |
| - книги  | 0.00 |
| - за правна защита /адвокат, такси за дела и други  | 855.00 |
| **Общо разходи за 2020г.** |  **5 651.29** |

|  |  |
| --- | --- |
| Налични пари в касата остатък за 2021г.  | 1.13 |
| Налични пари в Банка ДСК –ЕАД гр. Сливен за 2021г. | 2.44 |
| **Общо остатък за 2021г.** | **3.57** |

 *Освен средствата, които е предоставила като заем на читалището за ток, телефон и захранване на банковата сметка, Мария Михайлова е плащала и много други текущи разходи на читалището със собствени средства. Не е получавала заплата от месец май 2020г.*

 *Всичко свързано с документооборота / протоколи, отчети, декларации, ведомости, справки, приходни и разходни първични и вторични счетоводни, банкови документи и декларирани данни на читалището, е отново в изрядно и в добре подредено състояние. Комисията благодари на секретарката Мария Михайлова. Пожелаваме и ползотворна и отговорна работа и през 2021г.*

*Комисия в състав:*

1. *Димитър Иванов Иванов*
2. *Дина Тонева Атанасова*
3. *Радка Тонева Недялкова*

*03.02.2021г.*

*с.Биково*

**списък**

на членовете в ЧН и ПК на НЧ”Пробуда 1907” с. Биково

Читалищно Настоятелство:

1. Стоянка Иванова Михова – Председател
2. Добри Колев Добрев – член на ЧН
3. Софка Янева Михайлова – член на ЧН
4. Илка Василева Георгиева – член на ЧН
5. Гергана Петрова Иванова – член на ЧН

Проверителна Комисия:

1. Димитър Иванов Иванов – Председател на ПК
2. Радка Тонева Недялкова – член на ПК
3. Дина Тонева Атанасова – член на ПК